ກອງປະຊຸມ G7 ປຶກສາຫາລືບັນດາມາດຕະການແກ້ໄຂສິ່ງທ້າທາຍຕ່າງໆໃນທົ່ວໂລກ
(ພາບປະກອບ: AFP/TTXVN)
ກອງປະຊຸມສຸດຍອດ 7 ກຸ່ມບັນດາປະເທດອຸດສາຫະກຳພັດທະນາໂລກ (G7) ຖືກໄຂຂຶ້ນໃນວັນທີ 26/05 ຢູ່ແຂວງ Mie ປະເທດ ຍີ່ປຸ່ນ. ແມ່ນເຫດການດຶງດູດຄວາມສົນໃຈ ຈາກຫາງສຽງສາກົນໃນໄລຍະປະຈຸບັນ. ກອງປະຊຸມຖືກດຳເນີນໃນສະພາບການໂລກພວມມີການຜັນແປຫລາຍຢ່າງ, ເສດຖະກິດທົ່ວໂລກສືບຕໍ່ຢຸດສະງັກ, ບັນດາບັນຫາປ້ອງກັນຄວາມສະຫງົບຄື: ລັດທິກໍ່ການຮ້າຍ, ບັນດາການຂັດແຍ້ງອະທິປະໄຕ ພວມເປັນບັນດາຄວາມທ້າທາຍໃຫຍ່, ສະພາບການປ່ຽນແປງຂອງດິນຟ້າອາກາດ ແລະ ໄພຂາດເຂີນບັນດາແຫຼ່ງພະລັງງານພວມນາບຂູ່ເຖິງສິ່ງແວດລ້ອມແຫ່ງການດຳເນີນຊີວິດຂອງມວນມະນຸດ.
ຕາມແຜນການ, ບັນດາຫົວເລື່ອງປຶກສາຫາລືຕົ້ນຕໍຂອງກອງປະຊຸມຈະລວມມີ: ພື້ນຖານເສດຖະກິດທົ່ວໂລກ, ການຄ້າ, ນະໂຍບາຍການຕ່າງປະເທດ, ການປ່ຽນແປງຂອງດິນຟ້າອາກາດ, ພະລັງງານ, ເພີ່ມທະວີກຳລັງຄວາມສາມາດ ແລະ ບົດບາດຂອງເພດຍິງ, ຄວາມປອດໄພທາງເຄືອຂ່າຍອິນເຕີແນັດ, ບັນດາຄວາມມານະພະຍາຍາມຮ່ວມມື ເພື່ອແນໃສ່ແກ້ໄຂສະພາບການສໍ້ລາດບັງຫລວງ, ໃນນັ້ນ ເສດຖະກິດ - ການເງິນທົ່ວໂລກ ໄດ້ຮັບການກຳນົດວ່າແມ່ນຫົວຂໍ້ບຸລິມະສິດແຖວໜ້າຂອງໂຄງການດຳເນີນງານ. ພ້ອມກັບບັນຫາເສດຖະກິດ - ການເງິນ, ນະໂຍບາຍການຕ່າງປະເທດຂອງ G7 ກໍ່ແມ່ນໜຶ່ງໃນບັນດາຫົວຂໍ້ປຶກສາຫາລືສຳຄັນຢູ່ກອງປະຊຸມສຸດຍອດໃນຄັ້ງນີ້. ຕາມກະຊວງການຕ່າງປະເທດ ຍີ່ປຸ່ນ ແລ້ວ ບັນດາການນຳ G7 ຈະເອົາໃຈໃສ່ເປັນພິເສດເຖິງເນື້ອໃນກ່ຽວກັບການຕ້ານລັດທິກໍ່ການຮ້າຍ, ລັດທິຫົວຮຸນແຮງໃຊ້ຄວາມຮຸນແຮງ, ວິກິດການຄົນເຂົ້າເມືອງ, ສະພາບການຢູ່ຕາເວັນອອກກາງ, ສະພາບການໃນແຫຼມ ເກົາຫຼີ, ວິວິດການຢູ່ ຢູແກຼນ ແລະ ຄວາມສະຫງົບປອດໄພໃນການເດີນທະເລ.
(ແຫຼ່ງຄັດຈາກ VOV)